2021. gada Noteikumi Nr.

Rīgā (prot. Nr. . §)

**Noteikumi par vidējās apdrošināšanas iemaksu algas aprēķināšanu bezdarbnieka pabalsta apmēra noteikšanai, bezdarbnieka pabalsta un apbedīšanas pabalsta piešķiršanu un izmaksu**

*Izdoti saskaņā ar likuma “*[*Par apdrošināšanu bezdarba gadījumam*](https://likumi.lv/ta/id/14595-par-apdrosinasanu-bezdarba-gadijumam)*”*[*8. panta*](https://likumi.lv/ta/id/14595-par-apdrosinasanu-bezdarba-gadijumam#p8)*trešo daļu,*[*13. panta*](https://likumi.lv/ta/id/14595-par-apdrosinasanu-bezdarba-gadijumam#p13)*trešo daļu un*[*16.1 pantu*](https://likumi.lv/ta/id/14595-par-apdrosinasanu-bezdarba-gadijumam#p16.1)

1. **Vispārīgie jautājumi**

1. Noteikumi nosaka:

1.1. bezdarbnieka pabalsta un apbedīšanas pabalsta (turpmāk kopā arī – pabalsti) piešķiršanas, aprēķināšanas un izmaksas kārtību, vidējās apdrošināšanas iemaksu algas aprēķināšanas nosacījumus un kārtību bezdarbnieka pabalsta apmēra noteikšanai, tai skaitā aprēķina formulu un iemaksu algas apmēru periodā, kad apdrošināšanas iemaksu alga nav bijusi;

1.2. kārtību, kādā Valsts sociālās apdrošināšanas aģentūra (turpmāk – aģentūra) piešķir, aprēķina un izmaksā pabalstus.

2. Kalendāra dienas vidējā apdrošināšanas iemaksu alga bezdarbnieka pabalsta aprēķināšanai nedrīkst pārsniegt 1/365 daļu no valsts sociālās apdrošināšanas obligāto iemaksu objekta gada maksimālā apmēra, kāds bija spēkā pabalsta pieprasīšanas dienā.

**II. Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai**

3. Vidējo apdrošināšanas iemaksu algu bezdarbnieka pabalsta apmēra noteikšanai aprēķina no apdrošināšanas iemaksu algas par 12 kalendāra mēnešu periodu, šo periodu beidzot divus kalendāra mēnešus pirms tā mēneša, kurā persona:

3.1. ieguvusi bezdarbnieka statusu likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [5. panta](https://likumi.lv/ta/id/14595-par-apdrosinasanu-bezdarba-gadijumam#p5) pirmajā daļā noteiktajā gadījumā vai pieprasījusi bezdarbnieka pabalstu likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [5. panta](https://likumi.lv/ta/id/14595-par-apdrosinasanu-bezdarba-gadijumam#p5) otrajā daļā noteiktajā gadījumā un kuras apdrošināšanas iemaksu algai, kas gūta likuma "[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)" [8.](https://likumi.lv/ta/id/14595-par-apdrosinasanu-bezdarba-gadijumam#p8) panta pirmajā vai otrajā daļā noteiktajā 12 kalendāra mēnešu periodā, attiecīgajos kalendāra mēnešos ir vienādi apmēri, aprēķinam izmanto šādu formulu:

Vd = (A1 + A2 + .. + A12) : D, kur

Vd – kalendāra dienas vidējā apdrošināšanas iemaksu alga;

A1, A2, .. A12 – apdrošināšanas iemaksu algas summa, kas gūta likuma "[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)" [8. panta](https://likumi.lv/ta/id/14595-par-apdrosinasanu-bezdarba-gadijumam#p8) pirmajā vai otrajā daļā noteiktā 12 kalendāra mēnešu perioda attiecīgajā mēnesī, neieskaitot tajā apdrošināšanas iemaksu algu, kas gūta bērna kopšanas atvaļinājuma laikā, grūtniecības un dzemdību atvaļinājuma laikā vai laikā, kad persona ir bijusi atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, un 25. punktā minētās dienas;

D – likuma "[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)" [8. panta](https://likumi.lv/ta/id/14595-par-apdrosinasanu-bezdarba-gadijumam#p8) pirmajā vai otrajā daļā noteiktā perioda kalendāra dienu skaits, neieskaitot tajā periodu, kura laikā persona saskaņā ar likumu “[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)” nav bijusi pakļauta apdrošināšanai bezdarba gadījumam, kā arī neieskaitot tajā kalendāra dienas, kurās persona ir bijusi bērna kopšanas atvaļinājumā, grūtniecības un dzemdību atvaļinājumā vai atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, un 25. punktā minētās dienas.

3.2. ieguvusi bezdarbnieka statusu vai pieprasījusi bezdarbnieka pabalstu likuma "[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)" [5.](https://likumi.lv/ta/id/14595-par-apdrosinasanu-bezdarba-gadijumam#p5) panta pirmajā vai otrajā daļā noteiktajā gadījumā un kuras apdrošināšanas iemaksu algai, kas gūta likuma "[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)" [8.](https://likumi.lv/ta/id/14595-par-apdrosinasanu-bezdarba-gadijumam#p8) panta pirmajā vai otrajā daļā noteiktajā 12 kalendāra mēnešu periodā, attiecīgajos kalendāra mēnešos ir atšķirīgi apmēri, aprēķinam izmanto šādu formulu:

|  |  |  |
| --- | --- | --- |
| Vd = ( | A1 + A2 + ... + A10 |  × X2) : Dd, kur |
| X1 |

Vd – kalendāra dienas vidējā apdrošināšanas iemaksu alga;

A1, A2, .. A10 – apdrošināšanas iemaksu algas summa, kas gūta likuma "[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)" [8.](https://likumi.lv/ta/id/14595-par-apdrosinasanu-bezdarba-gadijumam#p8) panta pirmajā vai otrajā daļā noteiktā 12 kalendāra mēnešu perioda attiecīgajā mēnesī, neieskaitot minētajā periodā tos divus mēnešus, kuros personai bijusi viszemākā un visaugstākā apdrošināšanas iemaksu alga, sākot no 12 kalendāra mēnešu perioda sākuma, kā arī neieskaitot šā perioda apdrošināšanas iemaksu algas summā apdrošināšanas iemaksu algu, kas gūta bērna kopšanas atvaļinājuma laikā, grūtniecības un dzemdību atvaļinājuma laikā vai laikā, kad persona ir bijusi atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu;

X1 – vidējās apdrošināšanas iemaksu algas aprēķinā iekļauto mēnešu skaits, neieskaitot minētajā periodā tos divus mēnešus, kuros personai bijusi viszemākā un visaugstākā apdrošināšanas iemaksu alga;

X2 – vidējās apdrošināšanas iemaksu algas aprēķinā iekļauto mēnešu skaits;

Dd – likuma "[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)" [8. panta](https://likumi.lv/ta/id/14595-par-apdrosinasanu-bezdarba-gadijumam#p8) pirmajā vai otrajā daļā noteiktā perioda kalendāra dienu skaits, neieskaitot tajā kalendāra dienas, kurās persona saskaņā ar likumu "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)" nav bijusi pakļauta apdrošināšanai bezdarba gadījumam, ir bijusi bērna kopšanas atvaļinājumā, grūtniecības un dzemdību atvaļinājumā vai atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, un [25. punktā](https://likumi.lv/ta/id/45466-par-valsts-socialo-apdrosinasanu#p22.5) minētās dienas.

4. Personai, kurai valsts sociālās apdrošināšanas obligāto iemaksu objekts ir sasniedzis attiecīgajam kalendāra gadam noteikto maksimālo apmēru, aprēķinot kalendāra dienas vidējo apdrošināšanas iemaksu algu, piemēro iemaksu algas izlīdzināšanu par attiecīgā pārskata gada kalendāra mēnešiem, kuros persona bijusi sociāli apdrošināta bezdarba gadījumam, reizinot aprēķinā iekļaujamā attiecīgā kalendāra gada 1/365 daļu no valsts sociālās apdrošināšanas obligāto iemaksu gada maksimālā apmēra ar aprēķinā vidējās apdrošināšanas iemaksu algas noteikšanai iekļautā kalendāra mēneša dienu skaitu, kurās persona ir bijusi pakļauta bezdarba apdrošināšanai.

5. Bezdarbniekam, kurš likuma “Par apdrošināšanu bezdarba gadījumam” 8. panta pirmajā daļā noteiktajā vidējās apdrošināšanas iemaksu algas aprēķināšanas periodā ir bijis bērna kopšanas atvaļinājumā, atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājumā, nav bijis nodarbināts un darba ņēmējam un darba devējam iemaksas bezdarba gadījumam šajā periodā nebija jāveic, vidējo apdrošināšanas iemaksu algu nosaka par 12 mēnešu periodu pirms šā panta pirmajā daļā noteiktā perioda no apdrošināšanas iemaksu algas par pēdējiem mēnešiem, kuros iemaksas bezdarba gadījumam ir veiktas vai bija jāveic darba ņēmējam un darba devējam. Šādā gadījumā bezdarbnieka pabalsta apmērs nedrīkst būt mazāks par bezdarbnieka pabalsta apmēru, kas ir noteikts likuma “Par apdrošināšanu bezdarba gadījumam” [7. panta](https://likumi.lv/ta/id/14595#p7) otrajā daļā.

6. Bezdarbniekam, kurš likuma “Par apdrošināšanu bezdarba gadījumam” 8. panta pirmajā daļā noteiktajā vidējās apdrošināšanas iemaksu algas aprēķināšanas perioda daļā ir bijis bērna kopšanas atvaļinājumā, atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājumā un darba ņēmējam un darba devējam iemaksas bezdarba gadījumam šajā periodā nebija jāveic, vidējo apdrošināšanas iemaksu algu nosaka, vidējās apdrošināšanas iemaksu algas noteikšanas periodā neieskaitot bērna kopšanas atvaļinājuma, atvaļinājuma bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājuma dienas.

7. Ja likuma “Par apdrošināšanu bezdarba gadījumam” 8. panta pirmajā un otrajā daļā noteiktā vidējās apdrošināšanas iemaksu algas aprēķina perioda laikā, kurā persona ir bijusi bērna kopšanas atvaļinājumā, atvaļinājumā bez darba samaksas saglabāšanas, kas piešķirts sakarā ar nepieciešamību kopt bērnu, vai grūtniecības un dzemdību atvaļinājumā, darba devējs saskaņā ar darba koplīgumā vai darba līgumā noteikto personai ir izmaksājis piemaksas vai prēmijas par darba izpildi pirms atvaļinājuma piešķiršanas vai pabalstus un cita veida atlīdzību, kas nav tieši saistīta ar darba izpildi, nosakot vidējo apdrošināšanas iemaksu algu, apdrošināšanas iemaksu algu par minētajiem maksājumiem neņem vērā, ja šāds aprēķins personai ir labvēlīgāks.

**III. Bezdarbnieka pabalsta un apbedīšanas pabalsta apmēra aprēķināšana**

8. Bezdarbnieka pabalsta apmēru mēnesī aprēķina par kalendāra dienām un proporcionāli apdrošināšanas stāžam:

8.1. bezdarbniekam ar apdrošināšanas stāžu no viena gada līdz deviņiem gadiem (ieskaitot) – izmantojot šādu formulu:

Pb = Vd x Dn x 0,5, kur

Pb – bezdarbnieka pabalsta apmērs;

Vd – kalendāra dienas vidējā apdrošināšanas iemaksu alga;

Dn – bezdarba perioda kalendāra dienu skaits mēnesī, kas jāapmaksā saskaņā ar normatīvajiem aktiem;

8.2. bezdarbniekam ar apdrošināšanas stāžu no 10 līdz 19 gadiem (ieskaitot) – izmantojot šādu formulu:

Pb = Vd x Dn x 0,55, kur

Pb – bezdarbnieka pabalsta apmērs;

Vd – kalendāra dienas vidējā apdrošināšanas iemaksu alga;

Dn – bezdarba perioda kalendāra dienu skaits mēnesī, kas jāapmaksā saskaņā ar normatīvajiem aktiem;

8.3. bezdarbniekam ar apdrošināšanas stāžu no 20 līdz 29 gadiem (ieskaitot) – izmantojot šādu formulu:

Pb = Vd x Dn x 0,6, kur

Pb – bezdarbnieka pabalsta apmērs;

Vd – kalendāra dienas vidējā apdrošināšanas iemaksu alga;

Dn – bezdarba perioda kalendāra dienu skaits mēnesī, kas jāapmaksā saskaņā ar normatīvajiem aktiem;

8.4. bezdarbniekam ar apdrošināšanas stāžu 30 gadu un vairāk – izmantojot šādu formulu:

Pb = Vd x Dn x 0,65, kur

Pb – bezdarbnieka pabalsta apmērs;

Vd – kalendāra dienas vidējā apdrošināšanas iemaksu alga;

Dn – bezdarba perioda kalendāra dienu skaits mēnesī, kas jāapmaksā saskaņā ar normatīvajiem aktiem;

8.5. bezdarbniekiem, par kuriem pirms bezdarbnieka statusa iegūšanas dienas iemaksas bezdarba gadījumam ir veiktas tikai no valsts pamatbudžeta, kā arī likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [5.panta](https://likumi.lv/ta/id/14595-par-apdrosinasanu-bezdarba-gadijumam#p5) trešajā daļā noteiktajiem bezdarbniekiem – izmantojot šādu formulu:

|  |  |  |  |
| --- | --- | --- | --- |
|   | Pb = | Pn x 2 x 0,6 x 12 | x Dn, kur |
|   |  365 |

Pb – bezdarbnieka pabalsta apmērs;

Pn – valsts sociālā nodrošinājuma pabalsta apmērs, kāds bezdarbnieka pabalsta pieprasīšanas dienā ir spēkā [Valsts sociālo pabalstu likuma](https://likumi.lv/ta/id/68483-valsts-socialo-pabalstu-likums) [13.](https://likumi.lv/ta/id/68483-valsts-socialo-pabalstu-likums#p13) panta pirmās daļas 1. punktā minētajām personām (turpmāk – valsts sociālā nodrošinājuma pabalsts);

Dn – bezdarba perioda kalendāra dienu skaits, kas jāapmaksā saskaņā ar normatīvajiem aktiem.

8.1 Ja bezdarbnieka pabalsta saņemšanas laikā persona iesniedz papildu apdrošināšanas stāžu apliecinošus dokumentus par uzkrātiem darba un darbam pielīdzinātiem periodiem līdz 1995. gada 31. decembrim, piešķirto bezdarbnieka pabalstu pārrēķina no pabalsta piešķiršanas dienas, pamatojoties uz pabalsta saņēmēja iesniegumu.

9. Apbedīšanas pabalsta apmēru bezdarbnieka un bezdarbnieka pabalsta saņēmēja nāves gadījumā aprēķina, izmantojot šādu formulu:

Pa = Pn x 3, kur

Pa – apbedīšanas pabalsta apmērs;

Pn – valsts sociālā nodrošinājuma pabalsta apmērs, kāds bija spēkā bezdarbnieka nāves dienā.

**IV. Bezdarbnieka pabalsta un apbedīšanas pabalsta piešķiršana un izmaksa**

10. Bezdarbnieka pabalsta piešķiršanai bezdarbnieks pēc izvēles vienā no aģentūras nodaļām vai Nodarbinātības valsts aģentūras filiālēm iesniedz rakstisku iesniegumu par bezdarbnieka pabalsta piešķiršanu (var izmantot aģentūras mājaslapā internetā [www.vsaa.gov.lv](http://www.vsaa.gov.lv) ievietoto veidlapu vai [www.latvija.lv](http://www.latvija.lv) elektronisko pakalpojumu), kurā norādīts pabalsta pieprasītāja vārds, uzvārds, personas kods, tālruņa numurs vai elektroniskā pasta adrese, kredītiestādes vai pasta norēķinu sistēmas konta numurs.

10.1. Ja persona pirms bezdarbnieka statusa iegūšanas audzināja bērnu ar invaliditāti līdz 18 gadu vecumam, norāda bērna vārdu, uzvārdu un personas kodu;

10.2. Ja persona pēc invaliditātes ir atguvusi darbspējas, norāda informāciju par invaliditātes noteikšanas termiņiem;

10.3. Ja pabalsta pieprasītājs ir bijis nodarbināts citā Eiropas Ekonomikas zonas dalībvalstī, norāda ziņas par nodarbinātības valsti, darba devēja nosaukumu un adresi, un nodarbinātības sākuma un beigu datumu;

10.4. Ja aģentūras rīcībā nav visas nepieciešamās informācijas par bezdarbnieka apdrošināšanas stāžu, uzrāda darba grāmatiņu (darba līguma grāmatiņu) un citus sociālās apdrošināšanas stāžu un veikto apdrošināšanas iemaksu apliecinošus dokumentus (izziņas, darba līgumus un to izpildi apliecinošus dokumentus).

11. Ja par bezdarbnieku pēdējo 16 mēnešu periodā pirms bezdarbnieka statusa iegūšanas iemaksas bezdarba gadījumam nav veiktas vai ir veiktas mazāk nekā 12 mēnešus un attiecīgā persona pieder kādai likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [5. panta](https://likumi.lv/ta/id/14595-par-apdrosinasanu-bezdarba-gadijumam#p5) trešajā daļā minētajai bezdarbnieku kategorijai, Veselības un darbspēju ekspertīzes ārstu valsts komisija elektroniski iesniedz aģentūrā šo piederību apliecinošu informāciju.

12. Apbedīšanas pabalsta piešķiršanai bezdarbnieka un bezdarbnieka pabalsta saņēmēja nāves gadījumā persona pēc izvēles vienā no aģentūras nodaļām iesniedz rakstisku iesniegumu par apbedīšanas pabalsta piešķiršanu (var izmantot aģentūras mājaslapā internetā [www.vsaa.gov.lv](http://www.vsaa.gov.lv) ievietoto veidlapu vai [www.latvija.lv](http://www.latvija.lv) elektronisko pakalpojumu), kurā norādīts pabalsta pieprasītāja vārds, uzvārds, personas kods, tālruņa numurs vai elektroniskā pasta adrese, kredītiestādes vai pasta norēķinu sistēmas konta numurs un mirušā bezdarbnieka vai bezdarbnieka pabalsta saņēmēja vārds, uzvārds, personas kods un miršanas datums.

13. Pabalsta pieprasītājs ar parakstu apliecina, ka šo noteikumu [10. vai 12. punktā](https://likumi.lv/ta/id/182928#p9) minētajā iesniegumā norādītā informācija ir patiesa.

14. Nosakot tiesības uz bezdarbnieka pabalstu, aģentūras nodaļa pārbauda, vai attiecīgajai personai ir bezdarbnieka statuss, vai attiecīgā persona ir bijusi sociāli apdrošināta bezdarba gadījumam, vai bezdarbnieka pabalsta pieprasītājs nav sasniedzis likumā “Par valsts pensijām” noteikto valsts vecuma pensijas piešķiršanas vecumu, vai viņš nav invalīds – speciālās valsts vecuma pensijas saņēmējs, vai viņš nesaņem izdienas pensiju vai vecuma pensiju pēc atvieglotiem noteikumiem, vai slimības pabalstu.

15. Lēmumu par bezdarbnieka pabalsta piešķiršanu vai atteikumu piešķirt pabalstu aģentūras nodaļa pieņem pēc visas pabalsta piešķiršanai nepieciešamās informācijas saņemšanas no Nodarbinātības valsts aģentūras un Valsts ieņēmumu dienesta. Minēto lēmumu aģentūras nodaļa izsniedz (nosūta) bezdarbniekam.

16. Likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [13. panta](https://likumi.lv/ta/id/14595-par-apdrosinasanu-bezdarba-gadijumam#p13) pirmās daļas 1. punktā minētajā gadījumā bezdarbnieka pabalstu piešķir no pieprasījuma iesniegšanas dienas un to izmaksā par bezdarba periodu, kurā pabalsta pieprasītājs nav darba attiecībās, pēc tam, kad ir saņemts Nodarbinātības valsts aģentūras apstiprinājums par to, ka personai ir bezdarbnieka statuss, un no Valsts ieņēmumu dienesta ir saņemtas darba devēja iesniegtās ziņas par to, ka attiecīgā persona ir zaudējusi darba ņēmēja statusu.

17. Likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [13. panta](https://likumi.lv/ta/id/14595-par-apdrosinasanu-bezdarba-gadijumam#p13) pirmās daļas 2 .punktā noteiktajā gadījumā bezdarbnieka pabalstu piešķir no pieprasījuma iesniegšanas dienas, bet ne agrāk kā divus mēnešus pēc bezdarbnieka statusa iegūšanas dienas. Bezdarbnieka pabalstu izmaksā par to bezdarba periodu, kurā pabalsta pieprasītājs nav darba attiecībās. Bezdarbnieka pabalstu sāk izmaksāt pēc tam, kad ir saņemts Nodarbinātības valsts aģentūras apstiprinājums par to, ka personai ir bezdarbnieka statuss, un no Valsts ieņēmumu dienesta ir saņemtas darba devēja iesniegtās ziņas par to, ka attiecīgā persona ir zaudējusi darba ņēmēja statusu.

18. Bezdarbnieka pabalstu izmaksā saskaņā ar likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [9.](https://likumi.lv/ta/id/14595-par-apdrosinasanu-bezdarba-gadijumam#p9)un [10. pantu](https://likumi.lv/ta/id/14595-par-apdrosinasanu-bezdarba-gadijumam#p10).

19. Bezdarbnieka pabalstu izmaksā par iepriekšējo mēnesi.

20. Apbedīšanas pabalstu piešķir un izmaksā saskaņā ar likuma “[Par apdrošināšanu bezdarba gadījumam](https://likumi.lv/ta/id/14595-par-apdrosinasanu-bezdarba-gadijumam)” [12. panta](https://likumi.lv/ta/id/14595-par-apdrosinasanu-bezdarba-gadijumam#p12) otro un trešo daļu pēc tam, kad ir iesniegti visi pabalsta piešķiršanai nepieciešamie dokumenti.

21. Lēmumu par apbedīšanas pabalsta piešķiršanu vai atteikumu piešķirt pabalstu aģentūras nodaļa pieņem piecu darbdienu laikā pēc šo noteikumu [20. punktā](https://likumi.lv/ta/id/182928#p16) minēto nosacījumu izpildes.

22. Pabalstus aģentūra pārskaita pabalsta saņēmēja kredītiestādes vai PNS (pasta norēķinu sistēma) kontā.

23. Ja, izpildot attiecīgo tiesas spriedumu, tiesas apstiprinātu izlīgumu ar darba devēju vai attiecīgās valsts pārvaldes iestādes pieņemtu pārvaldes lēmumu, no darba devēja par labu personai tiek piedzīta un izmaksāta atlīdzība par darba piespiedu kavējumu attiecīgajā bezdarbnieka pabalsta saņemšanas periodā, persona:

23.1. piecu darbdienu laikā pēc atlīdzības par darba piespiedu kavējumu izmaksas informē par to jebkuru Valsts sociālās apdrošināšanas aģentūras nodaļu;

23.2. piecu darbdienu laikā pēc Valsts sociālās apdrošināšanas aģentūras paziņojuma par saņemtās bezdarbnieka pabalsta summas atmaksāšanu minēto summu pārskaita Valsts sociālās apdrošināšanas aģentūras norādītajā kontā.

**V. Noslēguma jautājumi**

24. Atzīt par spēku zaudējušiem Ministru kabineta 2008. gada 21. oktobra noteikumus Nr. 866 “Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība” (Latvijas Vēstnesis, 2008, 866.nr.).

25. Aprēķinot apdrošinātās personas vidējo apdrošināšanas iemaksu algu bezdarbnieka pabalsta apmēra noteikšanai, vidējās apdrošināšanas iemaksu algas aprēķina periodā neieskaita kalendāra dienas, par kurām persona saņēma dīkstāves pabalstu, dīkstāves palīdzības pabalstu, vecāku pabalsta turpinājumu, slimības palīdzības pabalstu, atbalstu dīkstāvē esošu darbinieku, pašnodarbināto personu un patentmaksātāju atlīdzības kompensēšanai.

26. Noteikumi stājas spēkā 2022 .gada 1. janvārī.

Ministru prezidents A. K. Kariņš

Labklājības ministre R. Petraviča

I.Salmane, 67021556

Irena.Salmane@lm.gov.lv